[pic] | KOMISIJA EVROPSKIH SKUPNOSTI |

Bruselj, 20.11.2008

COM(2008) 764 konč.

Letno poročilo (2007)

o uporabi Uredbe Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo

KAZALO

1. Ozadje 3

2. Poročanje Komisije v skladu z Uredbo (ES) št. 953/2003 3

3. Registrirani proizvodi 4

4. Namembne države 5

5. Bolezni, ki jih zajema to poročilo 6

6. Uporaba formul za izračun cen 6

7. Ocena učinka Uredbe v zadevnem obdobju 6

PRILOGA 1: Natančni podatki o količini zdravil, ki so bila prodana leta 2007 8

PRILOGA 2: Količina proizvodov z vzporedno oblikovanimi cenami, prodana v podregijah med 1. januarjem 2007 in 31. decembrom 2007 17

To je četrto letno poročilo v skladu s členom 11 Uredbe (ES) št. 953/2003[1], katere cilj je preprečiti vzporedno trgovino z zdravili po znižani ceni za najmanj razvite države. To poročilo zajema obdobje od 1. januarja do 31. decembra 2007.

1. OZADJE

Na zasedanju na vrhu ZN leta 2000 so bili določeni razvojni cilji za novo tisočletje , eden od katerih je boj proti HIV/aidsu, malariji in drugim boleznim.Zaradi te obveznosti je Evropska komisija 20. septembra 2000 sprejela celovit okvir[2] za hitrejše izvajanje ukrepov v zvezi s tremi hudimi boleznimi, tj. HIV/aidsom, malarijo in tuberkulozo. Oblikoval se je akcijski program[3], v katerem so se natančno določili posamezni ukrepi, ki jih je treba sprejeti. Stanje v zvezi z izvajanjem tega programa je razloženo v drugem poročilu o napredku[4], ki je bilo objavljeno 26. oktobra 2004. Poleg tega je Komisija 27. aprila 2005 sprejela Evropski akcijski program za boj proti HIV/aidsu, malariji in tuberkulozi s pomočjo zunanjih ukrepov (COM(2005)179) za obdobje 2007–2011.

Oskrba revnih držav in držav v razvoju z zdravili po trajno nizkih cenah je eden od ključnih ciljev boja proti tem hudim boleznim. Zato si Evropska komisija stalno prizadeva za politiko „vzporednega oblikovanja cen“ za zdravila skupaj s segmentacijo trga med bogatimi in revnimi državami. Prednost takšne politike je, da spodbuja proizvajalce k distribuciji zadevnih zdravil v ciljne države po najnižjih možnih („vzporedno oblikovanih“) cenah, medtem ko izdatke za njihove raziskave in razvoj nadomestijo z zaračunavanjem višjih cen v razvitih državah (OECD). Cilj tega pristopa je spodbuditi trajnostno dobavo in stalno distribucijo življenjsko pomembnih zdravil. Prav tako je takšna politika manj izpostavljena omejitvam, ki so pogoste v „partnerskih programih“.

Za podporo vzporednega oblikovanja cen so bili oblikovani posebni zaščitni ukrepi za preprečevanje preusmerjanja zdravil. EU je maja 2003 sprejela Uredbo Sveta (ES) št. 953/2003 za preprečevanje preusmerjanja trgovine nekaterih ključnih zdravil v Evropsko unijo[5] („Uredba“).

2. POROčANJE KOMISIJE V SKLADU Z UREDBO (ES) šT. 953/2003

To poročilo zajema obdobje od 1. januarja do 31. decembra 2007. Med poročevalnim obdobjem niso bili registrirani nobeni novi proizvodi.

Poročilo vsebuje naslednje podatke:

- količine , izvožene v skladu z vzporedno oblikovanimi cenami, za vsak registriran proizvod iz Priloge I k Uredbi,

- podregije , katerim koristi izvoz proizvodov v skladu z vzporedno oblikovanimi cenami,

- bolezni , ki se zdravijo z zadevnimi proizvodi,

- ocena uporabe formul za izračun cen iz člena 3 Uredbe za vsak zadevni proizvod.

To poročilo temelji predvsem na podatkih, ki jih v skladu s členom 11(1) Uredbe predloži vložnik. Komisija spoštuje zaupnost podatkov, ki jih predložijo vložniki, pri čemer ne zagotavlja njihove natančnosti in vanje ne dvomi.

Za stalno obveščanje javnosti o vseh proizvodih, registriranih v skladu z Uredbo, tj. o njihovih proizvajalcih, posebnih značilnostih, namembnih državah in drugih pomembnih podrobnostih, je Komisija vzpostavila spletno stran, na kateri se ti podatki redno posodabljajo:

- http://trade-info.cec.eu.int/cgi-bin/antitradediversion/index.pl.

Ta spletna stran zagotavlja tudi pomoč za proizvajalce, ki želijo registrirati nov proizvod.

3. REGISTRIRANI PROIZVODI

Navedene proizvode je leta 2004 registrirala farmacevtska družba GlaxoSmithKline (GSK), Brentford (Združeno kraljestvo).

IME PROIZVODA | CENOVNI RAZPON V DRžAVAH čLANICAH OECD | PONUJENE CENE |

EPIVIR 150 mg x 60 | 121,81 USD–395,78 USD | 5,70 USD |

COMBIVIR 300/150 mg x 60 | 177,49 USD–767,59 USD | 19,50 USD |

EPIVIR peroralna raztopina 10 mg/ml – 240 ml | 33,32 USD–71,73 USD | 6,73 USD |

RETROVIR 100 mg x 100 | 104,07 USD–219,42 USD | 15,77 USD |

RETROVIR 300 mg x 60 | 125,15 USD–295,42 USD | 17,40 USD |

RETROVIR 250 mg x 40 | 83,84 USD–205,16 USD | 13,27 USD |

RETROVIR 750 mg x 60 | 539,09 USD–887,97 USD | 102,00 USD[6] |

ZIAGEN 300 mg x 60 | 152,64 USD–411,42 USD | 72,90 USD[7] |

RETROVIR peroralna raztopina 10 mg/ml – 200 ml | 17,85 USD–73,83 USD | 7,10 USD |

„Vzporedno oblikovane“ cene v desnem stolpcu so cene iz vloge. Od vložnika je mogoče po teh cenah kupiti kakršno koli količino zdravil, če so namenjena za eno od ciljnih držav iz Priloge II k Uredbi. V skladu z Uredbo se ne sme razlikovati med javnimi ali zasebnimi kupci proizvodov po teh cenah v navedenih državah. Vendar je treba opozoriti, da so te cene okvirne. Podatki o dejanskih prodajnih cenah niso bili predloženi, ker člen 11(1) Uredbe tega od vložnikov ne zahteva. Zato ni mogoče izključiti, da se lahko s pogajanji v nekaterih primerih dosežejo nižje cene proizvodov, kar se je dejansko tudi že doseglo[8].

Prav tako je treba opozoriti, da so cenovni razponi v državah članicah OECD iz razpredelnice cenovni razponi, ki jih je sporočil proizvajalec ob predložitvi vlog.Posodobitev teh cenovnih razponov je vključena v Prilogo I skupaj s prodanimi količinami vsakega proizvoda, registriranega v skladu z Uredbo.

V poročevalnem obdobju ni bila Komisija obveščena o nobenem poskusu nezakonitega ponovnega uvoza proizvodov z vzporedno oblikovanimi cenami, registriranih v skladu z Uredbo, v EU.

Ker so HIV/aids, malarija in tuberkuloza kronične bolezni, morajo biti nakupi zdravil trajnostni. Komisija je bila obveščena, da se večina zdravil proda na podlagi dolgotrajnih sporazumov s kupci. Komisija ni bila obveščena o izvozu nobenega proizvoda na podlagi posameznih „partnerskih sporazumov“.

4. NAMEMBNE DRžAVE

V poročevalnem obdobju so bili proizvodi z vzporedno oblikovanimi cenami dobavljeni 18 državam iz Priloge II k Uredbi Te države so bile Armenija, Bocvana, Burkina Faso, Kambodža, Demokratična republika Kongo, Gana, Gvineja, Haiti, Kenija, Malavi, Nikaragva, Nigerija, Ruanda, Južna Afrika, Sudan, Uganda, Zambija in Zimbabve. Manjše število namembnih držav (34 leta 2006) je mogoče pojasniti z dejstvom, da podeljuje zdaj proizvajalec generičnim družbam v Afriki vedno več prostovoljnih licenc. Zaradi teh licenc se zdaj dobavlja skoraj dvakrat več različic protiretrovirusnih zdravil, kot jih dobavlja prvotni proizvajalec. Zato je število držav, katerim so se zdravila dobavljala prvotno, manjše, ker jih zdaj oskrbujejo generične družbe v Afriki.

Razen Armenije, Kambodže, Haitija in Nikaragve so vse zadevne države v podsaharski Afriki, tj. regiji, kjer je razširjenost HIV/aidsa največja.

Kot je navedeno v poročilu za leto 2006, je bila Komisija obveščena o obsegu prodaje na 8 podregijah, tj. v Evropi in Osrednji Aziji, Vzhodni Aziji in pacifiških državah, Južni Aziji, Latinski Ameriki in karibskih državah, Zahodni Afriki, Osrednji Afriki, Vzhodni Afriki in Južni Afriki.

Natančni podatki o obsegu izvoza v posamezno podregijo so v Prilogi 2 k temu poročilu.

5. BOLEZNI, KI JIH ZAJEMA TO POROčILO

HIV/aids, malarija in tuberkuloza se splošno obravnavajo kot največja grožnja za javno zdravje v državah v razvoju ter kot glavna ovira za razvoj.Zato so cilj razvojne politike Evropske skupnosti, vključno z Uredbo, zlasti te tri bolezni. Ker se seznam registriranih proizvodov leta 2007 ni spremenil, so iste bolezni, razen zdravljenje okužbe z virusom HIV ali aidsa, navedene tudi v tem poročilu.

Vendar bi se stanje v zvezi z nekaterimi farmacevtskimi proizvodi za zdravljenje malarije in tuberkuloze zaradi registracije v skladu z Uredbo zagotovo izboljšalo. Zdravila za oportunistične okužbe, povezane z virusom HIV ali aidsom, so prav tako primerna in ustrezna za vključitev v Uredbo, vendar doslej ni bila vložena še nobena vloga v zvezi s tem.

6. UPORABA FORMUL ZA IZRAčUN CEN

Zaradi uporabe formul za izračun cen iz člena 3 Uredbe doslej ni bilo praktičnih težav. Vložniku ni bilo treba uporabiti storitve neodvisnega revizorja, da bi zavaroval občutljive poslovne podatke (možnost iz člena 4(2)(ii) Uredbe). Za vseh devet proizvodov je zadostovala navedba, da ponujena cena (tj. „vzporedno oblikovana“ cena) znaša manj kot 25 % najnižje cene po ceniku OECD. Vzporedno oblikovane cene in cene po ceniku OECD so na voljo tudi javnosti.

7. OCENA UčINKA UREDBE V ZADEVNEM OBDOBJU

V spodnji razpredelnici je prikazano gibanje prodane količine posameznih proizvodov, registriranih v skladu z Uredbo, v zadnjih treh letih:

Proizvod/enota | 2005 | 2006 | 2007 | Razlika v odstotkih (2006/2007) |

Trizivir 750 mg x 60 | 3 119 | 4 903 | 17 102 | 249 % |

Retrovir 300 mg x 60 | 102 236 | 48 410 | 118 725 | 145 % |

Retrovir peroralna raztopina 10 mg | 365 938 | 119 807 | 272 063 | 127 % |

Epivir 150 mg x 60 | 1 274 711 | 975 250 | 1 125 986 | 15 % |

Retrovir 250 mg x 40 | 905 | 585 | 643 | 10 % |

Epivir peroralna raztopina 10 mg/ml 240 ml | 173 673 | 406 287 | 155 523 | –62 % |

Combivir 300/150 mg x 60 | 691 466 | 397 450 | 153 793 | –61 % |

Retrovir 100 mg x 100 | 95 109 | 132 176 | 92 467 | –30 % |

Ziagen 300 mg x 60 | 33 924 | 40 208 | 35 884 | –11 % |

Skupaj | 2 741 081 | 2 125 076 | 1 972 186 | –7 % |

Med vsemi registriranimi proizvodi se je količina proizvodov, prodanih po vzporedno oblikovanih cenah, najbolj povečala za Trizivir 750 mg x 60 , Retrovir 300 mg x 60 in Retrovir peroralna raztopina 10 mg , tj. za 249 %, 145 % oziroma 127 %. Prodaja dveh proizvodov, tj. zdravil Epivir 150 mg x 60 in Retrovir 250 mg x 40 , je bila nekoliko večja, medtem ko je bil obseg prodaje ostalih štirih proizvodov, tj. zdravil Epivir peroralna raztopina 10 mg/ml 240 ml , Combivir 300/150 mg x 60 , Retrovir 100 mg x 100 in Ziagen 300 mg x 60, relativno gledano, bistveno manjši. Skupna prodaja se je zmanjšala za 7 %.

Dodatno manjša prodaja leta 2007[9] je bila pričakovana, pri čemer je bil ponovno glavni vzrok, da več strank kupuje protiretrovirusna zdravila pri drugih proizvajalcih, zlasti pri proizvajalcih generičnih zdravil . Kot je navedeno v poročilu za prejšnje leto, je družba GSK podelila prostovoljne licence osmim generičnim družbam za proizvodnjo in dobavo protiretrovirusnih zdravil (Retrovir, Epivir in Combivir, ki se vsa uporabljajo za začetno zdravljenje) za javni in zasebni sektor v podsaharski Afriki. Ta trend je ugoden, ker je na voljo več protiretrovirusnih zdravil, ki so za potrošnike v državah v razvoju cenovno dostopna, in ker pripomore k ohranjanju trajnostne oskrbe. Lastniki licenc so leta 2007 dobavili 183 milijonov tablet svojih različic zdravil Epivir in Combivir, medtem ko je družba GSK dobavila 85 milijonov tablet, kar pomeni, da je bilo leta 2007 dobavljenih skupno 268 milijonov tablet v primerjavi s skupno 206 milijoni tablet, dobavljenih leta 2006. Zato je treba ponovno poudariti, da je bil splošni dostop do zdravil po ugodnih cenah znatno večji.

PRILOGA 1: NATANčNI PODATKI O KOLIčINI ZDRAVIL, KI SO BILA PRODANA LETA 2007

EPIVIR peroralna raztopina 10 mg/ml – 240 ml Datum odobritve: 19. april 2004 | Podregija: | Prodana količina (enote)[10] – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: lamivudin Ponujena cena (na enoto): 6,73 USD Najvišja cena po ceniku OECD: 86,11 USD Najnižja cena po ceniku OECD: 41,16 USD Preferenčna/najvišja cena po ceniku OECD: 7,82 % Preferenčna/najnižja cena po ceniku OECD: 16,35 % | Evropa in Osrednja Azija | 72 |

Latinska Amerika in karibske države | 2 016 |

Vzhodna Afrika | 137 968 |

Južna Afrika | 15 467 |

Skupno število prodanih paketov | 155 523 |

na mesec | 12 960 |

EPIVIR 150 mg x 60 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: lamivudin Ponujena cena (na enoto): 5,70 USD Najvišja cena po ceniku OECD: 427,09 USD Najnižja cena po ceniku OECD: 153,38 USD Preferenčna/najvišja cena po ceniku OECD: 1,33 % Preferenčna/najnižja cena po ceniku OECD: 3,72 % | Evropa in Osrednja Azija | 23 |

Latinska Amerika in karibske države | 180 |

Vzhodna Afrika | 93 649 |

Južna Afrika | 1 032 134 |

Skupno število prodanih paketov | 1 125 986 |

na mesec | 93 832 |

COMBIVIR 300/150 mg x 60 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: lamivudin in zidovudin Ponujena cena (na enoto): 19,50 USD Najvišja cena po ceniku OECD: 834,82 USD Najnižja cena po ceniku OECD: 315,73 USD Preferenčna/najvišja cena po ceniku OECD: 2,34 % Preferenčna/najnižja cena po ceniku OECD: 6,18 % | Evropa in Osrednja Azija | 519 |

Latinska Amerika in karibske države | 7 100 |

Zahodna Afrika | 11 516 |

Osrednja Afrika | 850 |

Vzhodna Afrika | 16 370 |

Južna Afrika | 117 438 |

Skupno število prodanih paketov | 153 793 |

na mesec | 12 816 |

RETROVIR 100 mg x 100 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: zidovudin Ponujena cena (na enoto): 15,77 USD Najvišja cena po ceniku OECD: 257,15 USD Najnižja cena po ceniku OECD: 106,01 USD Preferenčna/najvišja cena po ceniku OECD: 6,13 % Preferenčna/najnižja cena po ceniku OECD: 14,88 % | Vzhodna Afrika | 11 354 |

Južna Afrika | 81 113 |

skupno število prodanih paketov | 92 467 |

na mesec | 7 706 |

RETROVIR 300 mg x 60 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: zidovudin Ponujena cena (na enoto): 17,40 USD Najvišja cena po ceniku OECD: 395,54 USD Najnižja cena po ceniku OECD: 221,56 USD Preferenčna/najvišja cena po ceniku OECD: 4,40 % Preferenčna/najnižja cena po ceniku OECD: 7,85 % | Evropa in Osrednja Azija | 7 |

Latinska Amerika in karibske države | 50 |

Vzhodna Afrika | 8 548 |

Južna Afrika | 110 120 |

Skupno število prodanih paketov | 118 725 |

na mesec | 9 894 |

RETROVIR 250 mg x 40 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: zidovudin Ponujena cena (na enoto): 13,27 USD Najvišja cena po ceniku OECD: 305,78 USD Najnižja cena po ceniku OECD: 113,80 USD Preferenčna/najvišja cena po ceniku OECD: 4,34 % Preferenčna/najnižja cena po ceniku OECD: 11,66 % | Vzhodna Azija in pacifiške države | 450 |

Južna Afrika | 193 |

Skupno število prodanih paketov | 643 |

na mesec | 54 |

TRIZIVIR 750 mg x 60 Datum odobritve: 19. april 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: abakavir sulfat (300 mg) + lamivudin (150 mg) + zidovudin (300 mg) Ponujena cena (na enoto): 70,00 USD Najvišja cena po ceniku OECD: 1 274,89 USD Najnižja cena po ceniku OECD: 569,03 USD Preferenčna/najvišja cena po ceniku OECD: 5,49 % Preferenčna/najnižja cena po ceniku OECD: 12,30 % | Zahodna Afrika | 7 337 |

Vzhodna Afrika | 5 211 |

Južna Afrika | 4 554 |

Skupno število prodanih paketov | 17 102 |

na mesec | 1 425 |

ZIAGEN 300 mg x 60 Datum odobritve: 20. september 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: abakavir sulfat Ponujena cena (na enoto): 52,29 USD Najvišja cena po ceniku OECD: 499,3 USD Najnižja cena po ceniku OECD: 266,8 USD Preferenčna/najvišja cena po ceniku OECD: 10,47 % Preferenčna/najnižja cena po ceniku OECD: 19,60 % | Evropa in Osrednja Azija | 8 |

Vzhodna Azija in pacifiške države | 651 |

Latinska Amerika in karibske države | 1 200 |

Zahodna Afrika | 1 223 |

Osrednja Afrika | 33 |

Vzhodna Afrika | 25 792 |

Južna Afrika | 6 977 |

Skupno število prodanih paketov | 35 884 |

na mesec | 2 990 |

RETROVIR peroralna raztopina 10 mg/ml – 200 ml Datum odobritve: 20. september 2004 | Podregija: | Prodana količina (enote) – od 1. januarja 2007 do 31. decembra 2007 |

Obravnavana bolezen: okužba z virusom HIV Učinkovina: zidovudin Ponujena cena (na enoto): 7,10 USD Najvišja cena po ceniku OECD: 88,39 USD Tehtana povprečna cena OECD: 41,76 USD Preferenčna/najvišja cena po ceniku OECD: 8,03 % Preferenčna/tehtana povprečna cena po OECD: 17 % | Evropa in Osrednja Azija | 108 |

Vzhodna Afrika | 202 873 |

Južna Afrika | 69 082 |

Skupno število prodanih paketov | 272 063 |

na mesec | 22 672 |

PRILOGA 2: KOLIčINA PROIZVODOV Z VZPOREDNO OBLIKOVANIMI CENAMI, PRODANA V PODREGIJAH MED 1. JANUARJEM IN 31. DECEMBROM 2007

Podregije | Proizvodi | Enote |

Evropa in Osrednja Azija | EPIVIR peroralna raztopina EPIVIR 150 mg x 60 COMBIVIR 300/150 mg x 60 RETROVIR 300 mg x 60 RETROVIR peroralna raztopina ZIAGEN 300 mg x 60 | 72 23 519 7 108 8 |

Vzhodna Azija in pacifiške države | RETROVIR 250 mg x40 ZIAGEN 300 mg x 60 | 450 651 |

Latinska Amerika in karibske države | EPIVIR peroralna raztopina EPIVIR 150 mg x 60 COMBIVIR 300/150 mg x 60 RETROVIR 300 mg x 60 ZIAGEN 300 mg x 60 | 2 016 180 7 100 50 1 200 |

Zahodna Afrika | COMBIVIR 300/150 mg x 60 TRIZIVIR 750 mg x 60 ZIAGEN 300 mg x 60 | 11 516 7 337 1 223 |

Osrednja Afrika | COMBIVIR 300/150 mg x 60 ZIAGEN 300 mg x 60 | 850 33 |

Vzhodna Afrika | EPIVIR peroralna raztopina EPIVIR 150 mg x 60 COMBIVIR 300/150 mg x 60 RETROVIR 100mgx100 RETROVIR 300 mg x 60 RETROVIR peroralna raztopina TRIZIVIR 750 mg x 60 ZIAGEN 300 mg x 60 | 137 968 93 649 16 370 11 354 8 548 202 873 5 211 25 792 |

Južna Afrika | EPIVIR peroralna raztopina EPIVIR 150 mg x 60 COMBIVIR 300/150 mg x 60 RETROVIR 100 mg x 100 RETROVIR 250mgx40 RETROVIR 300 mg x 60 RETROVIR peroralna raztopina TRIZIVIR 750 mg x 60 ZIAGEN 300 mg x 60 | 15 467 1 032 134 117 438 81 113 193 110 120 69 082 4 554 6 977 |

[1] Člen 11 Uredbe (ES) št. 953/2003 določa: „(1) Komisija letno spremlja obseg izvoza proizvodov z vzporedno oblikovanimi cenami iz Priloge I in izvoženih v države, opredeljene v členu 1, na podlagi podatkov, ki jih zagotovijo farmacevtski proizvajalci in izvozniki. Za ta namen Komisija izda standarden obrazec. Proizvajalci in izvozniki morajo letno predložiti Komisiji taka prodajna poročila, ki so zaupna, za vsak proizvod, ki ima vzporedno oblikovane cene. (2) Komisija redno poroča Svetu o količinah, izvoženih po vzporedno oblikovanih cenah, in tudi o količinah, izvoženih v okviru partnerskega sporazuma med proizvajalcem in vlado namembne države. V poročilu Komisija pregleda obseg držav in zadevne bolezni ter splošna merila za izvajanje člena 3.“

[2] Hitrejše izvajanje ukrepov v zvezi s hudimi nalezljivimi boleznimi za manjšo revščino, COM(2000)585.

[3] Akcijski program: hitrejše izvajanje ukrepov v zvezi s HIV/aidsom, malarijo in tuberkulozo za manjšo revščino, COM(2001)96. Posodobitev akcijskega programa ES: hitrejše izvajanje ukrepov v zvezi s HIV/aidsom, malarijo in tuberkulozo za manjšo revščino. Glavna politična vprašanja in izzivi v prihodnosti, COM(2003)93.

[4] Drugo poročilo o napredku v zvezi z izvajanjem akcijskega programa ES: Hitrejše izvajanje ukrepov v zvezi s HIV/aidsom, malarijo in tuberkulozo za manjšo revščino, SEC(2004)1326.

[5] UL L 135, 3.6.2003, strani 5−11. Uredba je bila nazadnje spremenjena z Uredbo Komisije št. 1662/2005 z dne 11. oktobra 2005 (UL L 267, 12.10.2005, str. 19−21).

[6] V sporočilu za javnost, objavljenem 30. maja 2006, je družba GlaxoSmithKline najavila znižanje svoje nepridobitne cene zdravila Trizivir 750 mg x 60 za 31 % (z 102,00 USD na 70,00 USD). Cena iz razpredelnice ustreza ceni, ki jo je vložnik predložil ob predložitvi vloge.

[7] V sporočilu za javnost, objavljenem 30. maja 2006, je družba GlaxoSmithKline najavila znižanje svoje nepridobitne cene zdravila Ziagen 300 mg x 60 za 28 % (z 72,90 USD na 52,29 USD). Cena iz tabele ustreza ceni, ki jo je vložnik predložil ob predložitvi vloge.

[8] Bralci, ki jih zanimajo informacije o dejanskih prodajnih cenah, lahko najdejo te informacije na spletni strani Svetovnega sklada za boj proti HIV/aidsu, tuberkulozi in malariji: http://www.theglobalfund.org/en/funds_raised/price_reporting/default.asp.

[9] Družba GSK je februarja 2008 najavila znatno manjše nove cene svojih protiretrovirusnih zdravil, ponujenih na nepridobitni podlagi, zato se leta 2008 pričakuje večji obseg prodaje.

[10] V tej in naslednjih tabelah so „enote“ paketi, v katerih so zapakirani zadevni proizvodi. Enota proizvoda EPIVIR peroralna raztopina 10 mg/ml – 240 ml je na primer steklenička za 240 ml. Enota proizvoda EPIVIR 150 mg x 60 (glej naslednjo tabelo) je paket s 60 tabletami.